เทพเจ้าแห่งโอลิมปัส
รายพระนาม

| ชื่อกรีก | ชื่อโรมัน | รูปปั้น | หน้าที่และคุณลักษณะ | รุ่นที่ |
| --- | --- | --- | --- | --- |
| ซูส | จูปิเตอร์ |  | เป็นเทวราช และผู้ปกครองยอดเขาโอลิมปัส เทพเจ้าแห่งท้องฟ้าและสายฟ้า บุตรคนสุดท้องของไททันโครนัสและเรีย สัญลักษณ์มีสายฟ้า นกอินทรี ต้นโอ๊ก คทากษัตริย์และตาชั่ง เป็นพระอนุชาและสวามีของฮีรา ทว่ามีชู้รักมากมาย เป็นพระอนุชาของโพไซดอนและเฮดีส | หนึ่ง |
| ฮีรา | จูโน |  | ราชินีแห่งทวยเทพ และเทพีแห่งการสมรสและครอบครัว สัญลักษณ์มีนกยูง ทับทิม มงกุฎ นกดุเหว่า สิงโตและวัว ธิดาคนสุดท้องของโครนัสและเรีย มเหสีและพระเชษฐภคินีของซูส พระอุปนิสัยชอบแก้แค้นชู้รักและบุตรที่เกิดจากชู้รักของซูส | หนึ่ง |
| โพไซดอน | เนปจูน |  | เทพเจ้าแห่งทะเล แผ่นดินไหวและคลื่นยักษ์ สัญลักษณ์มีม้า กระทิง โลมาและตรีศูล บุตรคนกลางของโครนัสและเรีย พระเชษฐาของซูสและเฮดีส สมรสกับเนียริอิดส์แอมฟิทรายทิ แม้ว่าจะมีชู้รักมากมาย | หนึ่ง |
| ดีมิเตอร์ | ซีรีส |  | เทพีแห่งความอุดมสมบูรณ์ การกสิกรรม ธรรมชาติ และฤดูกาล สัญลักษณ์มีป๊อปปี ข้าวสาลี คบเพลิงและหมู ธิดาคนกลางของโครนัสและเรีย | หนึ่ง |
| อะธีนา | มิเนอร์วา |  | เทพีแห่งปัญญา หัตถกรรม การป้องกัน และการสงครามยุทธศาสตร์ สัญลักษณ์มีนกฮูก งู และต้นมะกอก ธิดาของซูสและโอซีออิดส์มีทิส พระนางผุดออกจากเศียรของพระบิดาแบบโตสมบูรณ์และสวมชุดเกราะพร้อมออกศึกหลังซูสกลืนมารดาของพระนาง | สอง |
| อะพอลโล | อะพอลโล |  | เทพแห่งแสงสว่าง ความรู้ การรักษา โรคระบาดและความมืด ศิลปะ ดนตรี กวีนิพนธ์ การทำนาย การยิงธนู ดวงอาทิตย์ ความเยาว์อย่างชายและความงาม โอรสของซูสและลีโต สัญลักษณ์มีดวงอาทิตย์ พิณโบราณ ธนูและลูกศร นกเรเวน โลมา หมาป่า หงส์และหนู เป็นฝาแฝดกับอาร์ทิมิส | สอง |
| อาร์ทิมิส | ไดแอนา |  | เทพีแห่งการล่า พรหมจรรย์ การคลอดบุตร การยิงธนู ดวงจันทร์และสัตว์ทั้งปวง สัญลักษณ์มีดวงจันทร์ กวาง สุนัขล่าเนื้อ หมีเพศเมีย งู ต้นไซเปรส และธนูและลูกศร ธิดาของซูสและลีโต และเป็นฝาแฝดกับอพอลโล | สอง |
| แอรีส | มาร์ส |  | เทพแห่งสงคราม ความรุนแรงและการหลั่งโลหิต สัญลักษณ์มีหมูป่า อสรพิษ สุนัข แร้ง หอกและโล่ บุตรแห่งซูสและฮีรา | สอง |
| แอโฟรไดที | วีนัส |  | เทพีแห่งความรัก ความงามและความปรารถนา สัญลักษณ์มีนกพิราบ แอปเปิล ผึ้ง หงส์ นกกระสา เมอเทิลและกุหลาบ ธิดาของซูสและโอซีออนิดส์ไดโอนี หรืออาจผุดขึ้นจากฟองสมุทร สมรสกับฮิฟีสตัส แต่พระองค์มีชู้รักมากมาย ที่โดดเด่นคือ แอรีส |  |
| ฮิฟีสตัส | วัลแคน |  | ครูช่างเหล็กและช่างฝีมือแห่งทวยเทพ เทพแห่งไฟและโรงตีเหล็ก สัญลักษณ์มีไฟ ทั่ง ขวาน ลา ค้อน คีมและนกกระทา โอรสของฮีรา ไม่ว่าเกิดจากซูสหรือฮีราแต่พระองค์เดียว สมรสกับแอโฟรไดที | สอง |
| เฮอร์มีส | เมอร์คิวรี |  | ผู้นำสารแห่งปวงเทพ เทพแห่งการพาณิชย์ โจรและเกม สัญลักษณ์มีคทางูไขว้ รองเท้าและหมวกมีปีก นกกระสาและเต่าบก โอรสแห่งซูสและนิมฟ์ไมอะ เป็นเทพโอลิมปัสที่มีพระชนมายุน้อยเป็นอันสอง รองเพียงไดอะไนซัส | สอง |
| ไดอะไนซัส | แบคัส |  | เทพแห่งไวน์ การเฉลิมฉลองและปีติสานติ์ เทพผู้อุปถัมภ์ศิลปะการละคร สัญลักษณ์มีเถาองุ่น ไอวี ถ้วย เสือ เสือดำ เสือดาว โลมา แพะ และลูกสน โอรสแห่งซูสและซีมีลีซึ่งเป็นมนุษย์ สมรสกับแอริแอดนีซึ่งเป็นมนุษย์เช่นกัน เป็นเทพโอลิมปัสที่มีพระชนมายุน้อยที่สุด และเป็นเทพโอลัมปัสพระองค์เดียวที่ประสูติแก่พระมารดาที่เป็นมนุษย์ | สอง |
| เฮสเตีย | เวสตา |  | เทพีแห่งเตาอิฐและการจัดระเบียบกิจกรรมในบ้านและครอบครัวที่ถูกต้อง สัญลักษณ์คือเตาไฟและลา พระนางประสูติเป็นเทพโอลิมปัสรุ่นแรกและหนึ่งในสิบสองเทพโอลิมปัสดั้งเดิมกระทั่งพระนางทรงยกบัลลังก์ให้แก่ไดอะไนซัสเพื่อรักษาสันติ พระนางเป็นธิดาคนแรกของโครนัสและเรีย พระเชษฐภคินีของเฮดีส ดีมิเทอร์ โพไซดอน ฮีราและซูส ทั้งยังเป็นเทพโอลิมปัสที่มีพระชนมายุมากที่สุด | หนึ่ง |